CELEX: 32005D0855
Language: hu
Date: 2005-11-30 00:00:00
Title: 2005/855/EK: A Bizottság határozata ( 2005. november 30. ) a H5N1 altípus alá tartozó A típusú influenzavírus által okozott nagy patogenitású madárinfluenzának a vadon élő madarakról a baromfira és más, fogságban élő madarakra történő átvitele veszélyének csökkentésére irányuló biológiai biztonsági intézkedések meghatározásáról és a különös veszélyben lévő területeken korai észlelő rendszer biztosításáról szóló 2005/734/EK határozat módosításáról  (az értesítés a C(2005) 4687. számú dokumentummal történt)   (EGT vonatkozású szöveg)

2.12.2005   
            
            
               HU
            
            
               Az Európai Unió Hivatalos Lapja
            
            
               L 316/21
            
         A BIZOTTSÁG HATÁROZATA
   (2005. november 30.)
   a H5N1 altípus alá tartozó A típusú influenzavírus által okozott nagy patogenitású madárinfluenzának a vadon élő madarakról a baromfira és más, fogságban élő madarakra történő átvitele veszélyének csökkentésére irányuló biológiai biztonsági intézkedések meghatározásáról és a különös veszélyben lévő területeken korai észlelő rendszer biztosításáról szóló 2005/734/EK határozat módosításáról
   (az értesítés a C(2005) 4687. számú dokumentummal történt)
   (EGT vonatkozású szöveg)
   (2005/855/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 10. cikkének (4) bekezdésére,
   mivel:
   
               (1)
            
            
               A tagállamokbeli helyzet megfigyelése céljából a Bizottság elfogadta a tagállamok baromfik és vadon élő madarak madárinfluenza-fertőzöttségére vonatkozó 2005-ös felmérési programjai végrehajtásának jóváhagyásáról és az e programok végrehajtását szolgáló közösségi pénzügyi hozzájáruláshoz szükséges jelentési és támogathatósági szabályok meghatározásáról szóló, 2005. október 17-i 2005/732/EK határozatot (2).
            
         
               (2)
            
            
               A H5N1 altípus alá tartozó A influenzavírus által okozott nagy patogenitású madárinfluenzának vadon élő madarak által baromfigazdaságokba és más, madarak fogságban tartására szolgáló telepekre való bevitele veszélyének csökkentése céljából elfogadták a H5N1 altípus alá tartozó A influenzavírus által okozott nagy patogenitású madárinfluenzának a vadon élő madarakról a baromfira és más, fogságban élő madarakra történő átvitele veszélyének csökkentésére irányuló biológiai biztonsági intézkedések meghatározásáról és a különös veszélyben lévő területeken korai észlelő rendszer biztosításáról szóló, 2005. október 19-i 2005/734/EK bizottsági határozatot (3).
            
         
               (3)
            
            
               E határozat értelmében a tagállamoknak meg kell határozniuk azokat a baromfit és más, fogságban élő madarakat tartó egyéni gazdaságokat, amelyeket járványtani és madártani adatok alapján a vadon élő madarak által terjesztett H5N1 altípus alá tartozó A influenzavírus által különösen veszélyeztetettnek kell tekinteni.
            
         
               (4)
            
            
               A járványtani és madártani fejlemények fényében a különösen veszélyeztetettnek nyilvánított területek módosítása céljából rendelkezni kell az ilyen jellegű veszélyek rendszeres és folyamatos felülvizsgálatáról.
            
         
               (5)
            
            
               Szükséges tisztázni a kulturális rendezvények keretében madárversenyeken részt vevő madarak járványtani szerepét.
            
         
               (6)
            
            
               Ezen túlmenően rendelkezni kell a 2005/734/EK határozatban foglalt intézkedések alkalmazási időszakának – a járványtani és madártani fejlemények fényében – történő meghosszabbításáról.
            
         
               (7)
            
            
               A 2005/734/EK határozatot ezért ennek megfelelően módosítani kell.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2005/734/EK határozat az alábbiak szerint módosul:
   
               1.
            
            
               A 1. cikk a következő (4) bekezdéssel egészül ki:
               „(4)   A tagállamok rendszeresen felülvizsgálják az (1) bekezdés értelmében és a 2005/732/EK határozatnak megfelelően végrehajtott vizsgálatok fényében hozott intézkedéseiket a madárinfluenza megjelenése szempontjából különösen veszélyeztetettnek nyilvánított területeiknek a változó járványtani és madártani helyzethez való hozzáigazítása érdekében.”;
            
         
               2.
            
            
               A 2a. cikk (2) bekezdése helyébe a következő szöveg lép:
               „(2)   A tagállamok gondoskodnak a baromfik és egyéb madarakat piacokon, bemutatókon, kiállításokon és kulturális rendezvényeken – beleértve a madárversenyeket is – való egybegyűjtésének betiltásáról.
               Mindamellett az illetékes hatóság engedélyezheti a baromfik és más, fogságban élő madarak egybegyűjtését, feltéve hogy kedvező a kockázatértékelés eredménye.”;
            
         
               3.
            
            
               A 4. cikkben a „2005. december 1.” időpont helyébe a „2006. május 31.” időpont lép.
            
         
               4.
            
            
               Az I. melléklet e határozat melléklete szerint módosul.
            
         2. cikk
   A tagállamok haladéktalanul meghozzák az e határozatnak való megfeleléshez szükséges intézkedéseket, és kihirdetik azokat. Erről haladéktalanul tájékoztatják a Bizottságot.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2005. november 30-án.
      
         
            a Bizottság részéről
         
         Markos KYPRIANOU
         
            a Bizottság tagja
         
      
   
   
      (1)  HL L 224., 1990.8.18., 29. o. A legutóbb a 2002/33/EK európai parlamenti és tanácsi irányelvvel (HL L 315., 2002.11.19., 14. o.) módosított irányelv.
   
      (2)  HL L 274., 2005.10.20., 95. o.
   
   
      (3)  HL L 274., 2005.10.20., 105. o. A 2005/745/EK határozattal (HL L 279., 2005.10.22. 79. o.) módosított határozat.
   
      MELLÉKLET
      A 2005/734/EK határozat I. mellékletében az I. rész első francia bekezdése helyébe a következő szövegrész lép:
      
                  „—
               
               
                  A gazdaság földrajzi elhelyezkedése a madarak vonulási útvonalai mentén, különösen ha azok a Közép- és Kelet-Ázsiából, a Kaszpi-tenger és a Fekete-tenger környéki területekről, a Közel-Keletről és Afrikából érkeznek,”.